Fil-15 ta' Diċembru 2017, l-ambaxxaturi tal-UE qablu dwar mandat għall-monitoraġġ u r-regoli tar-rappurtar għall-emissjonijiet ta' CO2 u l-konsum tal-fjuwil li ser japplikaw għal vetturi tqal ġodda. Din id-deċiżjoni f'isem il-Kunsill tfisser li l-Presidenza l-ġdida Bulgara ser tkun tista' tibda n- negozjati mal-Parlament Ewropew ladarba l-Parlament ikun qabel dwar il-pożizzjoni ta' negozjar tiegħu. Ir-regolament jistabbilixxi sistema obbligatorja ta' monitoraġġ u rappurtar għall-pajjiżi kollha tal-UE għall-vetturi tqal, simili għall-iskema li diġà hemm fis-seħħ għall-karozzi u l-vannijiet. Dawn l-obbligi ser japplikaw biss għal vetturi ġodda rreġistrati fl-UE L-għan prinċipali ta' din is-sistema huwa li tiżgura l-preċiżjoni tar-rappurtar u l-monitoraġġ tal-emissjonijiet ta' CO2 u tipprovdi l-bażi għat-tfassil u l-infurzar tal- istandards dwar l-emissjonijiet ta' karbonju fil-ġejjieni It-trakkijiet u x-xarabanks tagħna jniġġsu ħafna. L-iffissar tal-istandards għall-emissjonijiet ta' CO2 għal dawn il-vetturi tqal huwa essenzjali biex titnaqqas l-impronta tal-karbonju tas-settur tat-trasport tal-UE. Id-deċiżjoni tal-lum, li tiżgura monitoraġġ u rappurtar effettivi, hija pass importanti lejn l-għan tagħna. Dan kien ftehim rapidu bl-appoġġ sħiħ tal-istati membri kollha u nittamaw li l-Kunsill u l-Parlament ikunu jistgħu jibdew in-negozjati kmieni s-sena d-dieħla. Siim Kiisler, Ministru għall-Ambjent tar-Repubblika tal-Estonja Il-pożizzjoni tal-Kunsill tħaddan il-proposta ġenerali tal-Kummissjoni. L- elementi prinċipali tal-mandat huma kif ġej: L- obbligi ta' monitoraġġ u rappurtar skont ir-regolament ser japplikaw biss għall-manifatturi ta' kategoriji u/jew gruppi ta' vetturi li diġà ġew iċċertifikati. Is-snin tal-bidu għall-monitoraġġ u r-rappurtar għal kull kategorija/grupp ta' vetturi huma stabbiliti fl-anness għar-regolament, li ser jiġi emendat skont kif u meta jiġu ċċertifikati l-kategoriji/gruppi ta' vetturi li fadal. Il-Kummissjoni ser ikollha seba' snin biex tiffissa s-snin tal-bidu għall-kategoriji/gruppi kollha ta' vetturi kkonċernati mil-leġislazzjoni. Ser jinħoloq reġistru ċentrali tal-UE biex tinġabar fih id-data kollha mill-awtoritajiet u l-manifatturi. Id-data miġbura dwar l-emissjonijiet ta' CO2 u l-konsum tal-fjuwil ser tkun disponibbli għall-pubbliku, u b'hekk tiżdied it- fis-settur tat-trasport. L-unika ġustifikazzjonijiet possibbli ta' eċċezzjoni għal dan il-prinċipju ġenerali ser ikunu l-protezzjoni tad-data personali u l-kompetizzjoni ġusta. B'mod partikolari, id-data rilevanti dwar l-ajrudinamika tal-vetturi (magħrufa bħala l- "valur tar-reżistenza tal-arja" ), li huwa element importanti għad-determinazzjoni tal-effiċjenza tal-fjuwil ta' vettura, ser tkun disponibbli wkoll f'format ta' firxa ta' valuri. Il-kronoloġija u l-passi li jmiss Il-Kummissjoni ressqet il-proposta għar-regolament fl-1 ta' Ġunju 2017. B'dan il-qbil mal-istati membri, il-Kunsill jinsab lest biex jibda negozjati informali mal-Parlament Ewropew. Il-vot tal-Kumitat fil-Parlament hu ppjanat għal Jannar 2018. Wara, il-fajl ikun mistenni jitressaq għall-approvazzjoni fil-plenarja ta' Frar. Proposta tal-Kummissjoni Din ir-riżorsa bħalissa hi disponibbli biss bil-lingwa jew il-lingwi li ġejjin: